Diari Oficial de la Generalitat Valenciana


Sumari del DOGV 4706, del 05-03-2004 (2004/1879)

RESOLUCIÓ de 26 de desembre de 2003, de la Direcció General de Treball i Seguretat Laboral, per la qual es disposa el registre i la publicació de l'Acord sobre Revisió Salarial per a l'any 2004 i reducció de jornada laboral anual del Conveni Col·lectiu de l'empresa Grupo G, Protección y Seguridad, SA. (Codi núm. 8000312).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4706

Data del DOGV
:   05-03-2004

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2004/1879


Data del document
:   16-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * empresa privada
    * seguretat i vigilància
    * conveni col·lectiu

RESOLUCIÓ de 26 de desembre de 2003, de la Direcció General de Treball i Seguretat Laboral, per la qual es disposa el registre i la publicació de l'Acord sobre Revisió Salarial per a l'any 2004 i reducció de jornada laboral anual del Conveni Col·lectiu de l'empresa Grupo G, Protección y Seguridad, SA. (Codi núm. 8000312). [2004/X1879]
  
Vist el text de l'Acord sobre Revisió Salarial per a l'any 2004 i reducció de jornada laboral anual del Conveni Col·lectiu de l'empresa Grupo G, Protección y Seguridad, SA, subscrit en data 3 de desembre de 2003 per la representació dels treballadors i de l'empresa, presentat davant d'esta Direcció General de Treball i Seguretat Laboral el dia 16 de desembre, i de conformitat amb el que disposa l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadors i que siga dipositat el text original de l'acord.
  
Segon
  
Disposar que siga publicat en el Diari Oficial de la Generalitat Valenciana.
  
València, 26 de desembre de 2003.- El director general de Treball i Seguretat Laboral: Román Ceballos Sancho.
  
Acta de reunió
  
A les 12.00 hores del dia 3 de desembre de 2003, se inicien converses sobre revisió salarial de Grupo G. Protección y Seguridad, SA, i es realitza la reunió en els locals de l'empresa, situada a València, Gran Via de Ferran el Catòlic, núm. 67 € 2ª, amb els assistents següents:
  
Per la patronal: Pel sindicat:
  
José García Yeves Vicente Sanchis Blanquer
  
David García Galera Salvador Martínez Valero
  
Ana Saez Alemany
  
Ordre del dia:
  
1) Negociació augment taules salarials per a l'any 2004
  
2) Negociació reducció jornada laboral anual
  
1) Negociació augment taules salarials per a l'any 2004
  
L'oferta que presenta el delegat sindical, el senyor Sr. Sanchis Blanquer és d'un augment en tots els conceptes de les taules salarials iguals al conveni nacional per a l'any 2004 i la patronal representada pel senyor García indica que atesa la gran competència que hi ha en el sector, l'empresa oferix un increment salarial en tots els conceptes de les taules salarials de l'any 2003 del 5% de mitjana, que estima que és una oferta generosa i raonable i que no posa en perill l'equilibri financer de la societat.
  
La proposta de l'empresa és estudiada per la representació dels treballadors, i finalment acorden per unanimitat augmentar els salaris per al pròxim any 2004 que serà efectiu des del 01-01-2004 al 31-12-2004 un 9,23% de mitjana sobre les taules de l'any 2003, per al personal operatiu i igualar les quantitats de la resta de salaris a les del conveni nacional. Així mateix es pren la decisió, entre les dues parts, d'igualar-nos al conveni nacional tan prompte com siga possible. També s'acorda que l'àmbit d'aplicació del present conveni és nacional i les seues normes d'aplicació en tot el territori espanyol.
  
2) Negociació reducció de jornada laboral anual
  
El delegat sindical proposa igualar-nos al conveni nacional en el còmput anual de la jornada laboral, que per a l'any 2004 serà de 1.788 hores en total. Després de deliberar el tema les dues parts, la patronal arriba a l'acord d'acceptar la proposta del delegat sindical.
  
I perquè així siga vàlid este acord, es firma al peu de l'escrit a les 14.00 hores del mateix dia.
  
El delegat sindical Un treballador
  
Vicente Sanchis Blanquer Salvador Martínez Valero
  
L'apoderat de Grupo G. Encarregat de servicis
  
Protección y Seguridad, SA conseller accionista
  
José García Yeves David García Galera
  
Es faculta Salvador Martínez Valero perquè diposite la present revisió salarial davant l'organisme competent.
  
Taules salarials empresa Grupo G. Protección y Seguridad, SA; 2004 (augment del 9,23% de mitjana sobre les taules de 2003)
  
 S. BASE PL. TRANS. VEST. TOTAL
  
 PERILL
  
Personal operatiu
  
A) Juramentat
  
Vigilant jurat-cond. 700,00 133,00 76,00 74,00 983,00
  
Vigilant jurat-trans. 700,00 133,00 76,00 74,00 983,00
  
Vigilant jurat 700,00 133,00 76,00 74,00 983,00
  
Vigilant jurat-explos. 700,00 133,00 76,00 74,00 983,00
  
B) No juramentat
  
Guarda de seguretat 641,00 76,00 48,06 765,06
  
Operador C.R. alarmes 641,00 76,00 48,06 765,06
  
Comptador-pagador 641,00 76,00 48,06 765,06
  
Auxiliar de seguretat 602,00 52,85 21,85 676,70